Blackjack säännöt – Opi Blackjack säännöt ja strategiat täältä!
Blackjack on viihdyttävä korttipeli jonka seurassa tulet taatusti viihtymään, lisäksi blackjack säännöt ovat todella helppo oppia! Tutustu Blackjack pelin sääntöihin täältä alapuolelta, taikka kokeile peliä ilmaiseksi saman tien valitsemalla oma suosikki kasino täältä alapuolelta!
Blackjack on perinteikäs ja ikoninen kasinopeli, joka kuuluu ruletin ohella jokaisen kasinon ja nettikasinon pelivalikoimaan. Ruletin tapaan myös blackjackista on olemassa eri sääntömuunnelmia, jotka vaikuttavat hiuksenhienosti talon etuun ja optimaalisen pelistrategian valintaan. Tässä artikkelissa tutustumme blackjackin sääntöihin ja tavallisimpiin sääntömuunnelmiin.
Blackjack korttipelin syntymisestä ei ole olemassa tarkkaa tietoa, mutta peli on mitä todennäköisemmin syntynyt espanjalaisen korttipelin, Ventiunan pohjalta. Ventiuna on espanjaa ja tarkoittaa kirjaimellisesti numeroa kaksikymmentäyksi.
Pelin säännöt muistuttivat hyvinkin läheisesti nykyaikaista blackjackia. Ventiunaa pelattiin todistettavasti jo 1600-luvulla, mutta luultavasti peli on tätäkin vanhempi.
Nykyaikainen Blackjack syntyi Yhdysvalloissa, jonne peli oli kantautunut todennäköisesti ranskalaisten uudisasukkaiden mukana. Amerikkalaiset casinot halusivat lisätä pelin jännitystä ylimääräisillä lisävoitoilla, joiden avulla esimerkiksi patasotilaan sisältävä käsi antoi tavallista parempia voittoja. Pelin nimi onkin lähtöisin näiltä ajoilta. Myöhemmin casinot lopettivat lisävoittojen jakamisen, mutta pelin nimi jäi elämään.
Nykyisin blackjackia voi pelata perinteisten kasinoiden lisäksi myös käytännössä katsoen kaikilla nettikasinoilla. Halutessaan peliä voi pelata myös aidon jakajan kanssa live-nettikasinolla. Blackjack säännöt ovat suurin piirtein samanlaiset, pelasitpa peliä missä tahansa. Kasinot saattavat kuitenkin tehdä pieniä viilauksia sääntöihin, joten talon säännöt kannattaa tutkia tarkasti ennen pelaamisen aloittamista.
Blackjack on jakajaa vastaan pelattava korttipeli, jossa pelaajan tavoitteena on saada nostamiensa korttien arvo mahdollisimman lähelle lukua 21. Pelaaja häviää automaattisesti, mikäli korttien arvo ylittää kyseisen luvun. Samaten pelaaja häviää pelin, mikäli jakaja pääsee lähemmäs lukua 21, menemättä kuitenkaan sen yli.
Korttien arvot blackjackissa ovat seuraavat:
Kuvakorttien arvo on kymmenen
Ässien arvo on joko 1 tai 11
Muiden korttien arvo on niiden numeroarvon mukainen
Aluksi pelinhoitaja jakaa itselleen ja pelaajille kaksi korttia. Jakajan korteista toinen on kuvapuoli alaspäin ja toinen kuvapuoli ylöspäin. Pelaajien korteista molemmat jaetaan kuvapuoli ylöspäin. Pelaajat voivat nostaa lisää kortteja, luovuttaa, tai “jäädä” nykyiseen käteen, eli lopettaa korttien nostaminen. Tietyissä tilanteissa pelaajat voivat myös tuplata, jakaa kätensä, tai vakuuttaa kätensä.
Kun kaikki pelaajat ovat lopettaneet korttien nostamisen, jakaja jakaa itselleen lisäkortteja. Jakaja ei kuitenkaan voi itse päättää mihin pistearvoon hän haluaa jäädä, vaan jakajan on nostettava kortteja pelin sääntöjen mukaisesti. Kasinoilla käytetään yleisesti kahta sääntömuunnelmaa, jotka määrittävät jakajan nostamien korttien määrän.
Lähes kaikilla kasinoilla jakajan on lopetettava korttien nostaminen silloin kun hänen kädessään olevien korttien arvo on 17
Joillakin kasinoilla jakajan on nostettava ylimääräinen kortti, jos hänellä on kädessään “pehmeä 17” (soft 17). Pehmeällä kädellä tarkoitetaan kättä, johon sisältyy ässä.
Peli voi päättyä pelaajan voittoon, pelaajan voittoon blackjackilla, pelaajan häviöön, tai tasapeliin. Pelaajan voittaessa panos palautetaan voittosuhteella 2:1. Blackjackilla voitettaessa, eli pelaajan korttien arvon ollessa tasan 21, panos palautetaan voittosuhteella 3:2. Pelaajan hävitessä koko panos luonnollisesti menetetään.
Blackjackissa on myös erilaisia erikoistilanteita, joissa pelaajilla on korttien nostamisen ja jäämisen lisäksi käytössään muitakin vaihtoehtoja.
Pelaaja voi tuplata panoksensa, mikäli aloituskorttien pistemäärä on 9 – 11. Tuplatessa pelaaja asettaa toisen aloituspanoksensa suuruisen panoksen ja hänelle jaetaan yksi ylimääräinen kortti. Tuplaamisen jälkeen pelaaja ei voi enää nostaa uusia kortteja.
Mikäli aloituskädessä on kaksi samanarvoista korttia, tämän käden voi jakaa kahdeksi eri kädeksi. Jaettuihin käsiin sisältyy toinen aloituskäden korteista, jonka lisäksi jaetaan toinen kortti. Myös panos tuplaantuu, sillä molempia käsiä tulee pelata alkuperäisen suuruisella panoksella. Jaetun käden voi jakaa myös uudelleen ja sen voi tuplata, mikäli normaalit ehdot täyttyvät. Kasinoilla on kuitenkin usein käytössään erilaisia rajoituksia jaettujen käsien uudelleen jakamiselle tai tuplaamiselle.
Pelaaja voi myös luovuttaa heti aloituskäden jakamisen jälkeen. Tällöin pelaajalla palautetaan puolet panoksensa. Luovuttaminen onnistuu vain, mikäli pelaaja ei ole nostanut yhtään korttia, tuplannut, tai jakanut kättään.
Jos jakajan näkyvillä oleva kortti on ässä, pelaaja voi myös vakuuttaa panoksensa. Vakuutuspanos on suuruudeltaan yleensä puolet varsinaisen pelikierroksen panoksesta. Vakuutusta kannattaa tarkastella erillisenä vetona, joka ei suoraan vaikuta itse pelikierroksen tulokseen. Jos jakajan toinen kortti on arvoltaan 10 (eli hän saa blackjackin), vakuutuspanos voittaa voittosuhteella 2:1. Samalla pelaaja häviää itse pelikierroksen panoksen, joten käytännössä pelaaja saa rahansa takaisin. Jos jakajan toinen kortti on mikä tahansa muu kortti, pelaaja häviää vakuutuspanoksen, mutta voi kuitenkin vielä voittaa varsinaisella panoksellaan.
Tasaraha (Even money) on lisäsääntö, joka pätee ainoastaan siinä tilanteessa, jossa jakajan näkyvissä oleva kortti on ässä ja pelaajalla on kädessään blackjack. Tämän vaihtoehdon valinnut pelaaja voittaa kierroksen voittosuhteella 1:1.
Blackjackista on tehty lukuisia erilaisia muunnelmia, jotka eroavat säännöiltään jonkin verran pelin perusmuodosta. Lisäksi monet kasinot ovat lisänneet peliin erilaisia lisäsääntöjä ja sivupanoksia, joiden tehtävä on yleensä maksimoida talon etu.
Tunnetuimpia blackjackvariaatioita ovat European Blackjack, Spanish 21, Caribbean 21 ja Double Exposure. Meillä suomalaisilla on myös oma versiomme pelistä, nimittäin Ventti.
European Blackjack tunnetaan myös nimillä No Peek tai No Hole Card. Nimensä mukaisesti tätä versiota pelataan erityisesti eurooppalaisilla kasinoilla, joskin pelin perinteinen versio taitaa nykyisin olla suositumpi myös Euroopassa. Eurooppalaisessa blackjackissa pelinhoitaja jakaa itselleen vain yhden kortin. Tämä kortti jaetaan kuvapuoli ylöspäin. Muilta osin tämä peli on identtinen tavallisen blackjackin kanssa.
Spanish 21 on satoja vuosia vanhan blackjackin esiasteen, Ventiunan, pohjalta kehitetty blackjackpeli. Peliä pelataan nykyaikaisella korttipakalla, josta on poistettu kaikki kympit. Tämän vastapainona pelin säännöt suosivat pelaajaa merkittävästi. Spanish 21 pelissä pelaajat saavat ylimääräisiä voittoja tietyillä korttiyhdistelmillä (678 ja 777), tasapelit päättyvät aina pelaajan eduksi, ja pelaajat voivat tuplata rajattomasti.
Caribbean 21 muunnelmassa ässä arvo on aina yksi. Muilta osin pelin säännöt muistuttavat tavallista Blackjackia. Joiltain osin sääntöjä on muokattu pelaajalle edulliseen suuntaan. Pelaajat voivat esimerkiksi luovuttaa tai tuplata pelin missä tahansa vaiheessa, lisäksi vakuutukset toimivat hieman eri tavoin.
Double Exposure Blackjackissa jakaja jakaa molemmat pöytäkorttinsa kuvapuoli ylöspäin. Tämä antaa periaatteessa huomattavan edun pelaajalle, mutta vastapainoksi pelaaja häviää kaikki tasapelit (poikkeuksena tilanne, jossa molemmilla on aloituskädessään blackjack – tällöin panos palautetaan. Double Exposure tunnetaan myös nimellä Face Up 21.
Suomalainen Ventti on myös yksi versio blackjackista. Pelien tärkeimmät erot ovat siinä, että Ventissä myös kuvakorttien arvo on niiden numeroarvon mukainen. Lisäksi Ventissä ei tunneta tuplaamista tai vakuutusta.
Blackjack lisäsäännöt
Tässä artikkelissa esitellyt Blackjack säännöt ovat pelin viralliset säännöt. Monet kasinot ovat tehneet sääntöihin pieniä muutoksia, joiden väitetään piristävän peliä, mutta todellisuudessa niiden tarkoitus lienee kasvattaa talon etua. Esimerkiksi Casino Helsinki antaa pelaajille lisävoittoja joillekin käsille (kolme seiskaa tai hyvät pokerikädet). Näihin lisäpeleihin pitää kuitenkin osallistua omalla sivupanoksella, ja niiden palautusprosentti on merkittävästi pääpeliä matalampi.